ÚRAD  VLÁDY
SLOVENSKEJ REPUBLIKY
     sekcia vládnej legislatívy

									  Na rokovanie vlády SR
									   dňa 10. apríla 2002
									   K materiálu č. 2534/2002
									   K bodu č. 3

S T A N O V I S K O
k návrhu zákona, ktorým sa mení a dopĺňa zákon Národnej rady Sloven-skej republiky č. 168/1996 Z.z. o cestnej doprave v znení neskorších predpi-sov a zákon č. 455/1991 Zb. o živnostenskom podnikaní (živnostenský zákon) v znení neskorších predpisov
________________________________________________________________

I
	Návrh zákona, ktorým sa mení a dopĺňa zákon Národnej rady Slovenskej republiky č. 168/1996 Z.z. o cestnej doprave v znení neskorších predpisov a zá-kon č. 455/1991 Zb. o živnostenskom podnikaní (živnostenský zákon) v znení neskorších predpisov predložil na rokovanie vlády SR minister dopravy, pôšt a telekomunikácií SR J. Macejko.

II
1. Účelom novelizácie zákona je ďalej pokračovať v procese harmonizácie práv-nych predpisov s právom Európskych spoločenstiev a právom Európskej únie na úseku cestnej dopravy v súlade s prípravou vstupu Slovenskej republiky do Európskej únie. Ďalej sa upresňujú a dopĺňajú ustanovenia zákona týkajúce sa pravidelnej autobusovej dopravy najmä v oblasti výkonov vo verejnom zá-ujme a ich úhrady, finančnej spoľahlivosti a odbornej spôsobilosti dopravcov, ako aj pôsobnosti správnych orgánov v oblasti cestnej dopravy. Návrh zákona patrí medzi legislatívne priority plánu legislatívnych úloh vlády na rok 2002. 
2. Podľa predkladacej a dôvodovej správy navrhovaná novelizácia zákona bude mať zvýšené požiadavky na štátny rozpočet, rozpočty samosprávnych krajov a rozpočty obcí (straty mestskej hromadnej dopravy). 
3. Podľa dôvodovej správy Rada hospodárskej a sociálnej dohody SR má v pláne prerokovať návrh zákona 26. apríla 2002.
4. Legislatívna rada vlády SR prerokovala návrh zákona 19. februára 2002 a 19. marca 2002. Pripomienky a závery legislatívnej rady sú v predloženom návrhu zákona zohľadnené. Legislatívna odporučila využiť možnosť zarade-nia čl. II (novelizácia živnostenského zákona) do pripravovanej novely zá-kona č. 455/1991 Zb. o živnostenskom podnikaní (živnostenský zákon) pred-loženej Národnej rade Slovenskej republiky; v súčasnosti túto novelu prerokú-vajú príslušné výbory Národnej rady Slovenskej republiky. Vypustenie čl. II sa vykoná po predložení vládneho návrhu zákona Národnej rade Slovenskej republiky. 

III
	Sekcia vládnej legislatívy Úradu vlády SR odporúča vláde  s c h v á l i ť  návrh zákona, ktorým sa mení a dopĺňa zákon Národnej rady Slovenskej repub-liky č. 168/1996 Z.z. o cestnej doprave v znení neskorších predpisov a zákon č. 455/1991 Zb. o živnostenskom podnikaní (živnostenský zákon) v znení neskor-ších predpisov, ešte s týmito úpravami:

K bodu 3
V § 2 ods. 3 tretiu vetu upraviť takto:
„Ustanovenia osobitného predpisu o prekážkach v podnikaní^4) sa vzťahujú aj na podnikanie v cestnej doprave podľa tohto zákona.“. 

K bodu 20
V § 20 ods. 6 písmeno g) upraviť takto:
„g) zabezpečiť vybavenie vozidla osvedčením o schválení vozidla na pre-pravu určitých nebezpečných vecí, ak to pre niektoré vozidlá vyžaduje medzi-národná dohoda.“.

K čl. II
Body 2 a 3 spojiť do jedného bodu 2 a upraviť takto:
„2. V prílohe č. 3 skupine 314 - Ostatné poradové číslo 12 
a) v stĺpci „Živnosť“ znie: „Cestná motorová doprava (vnútroštátna nepra-videľná autobusová doprava, vnútroštátna nákladná cestná doprava, vnú-troštátna taxislužba)“;
b) v stĺpci „Preukaz spôsobilosti“ znie: „osvedčenie o odbornej spôsobi-losti, doklad o finančnej spoľahlivosti“;
c) v stĺpci „Poznámka“ znie: „§ 3 a 3a zákona Národnej rady Slovenskej re-publiky č. 168/1996 Z.z. o cestnej doprave v znení neskorších predpisov.“.

Bod 4 odporúčame vypustiť.

K čl. IV
Slová „a Čl. II bodov 2 a 3“ nahradiť slovami „a čl. II bodu 2 písm. b) a c)“.

Bratislava 8. apríla 2002
Vypracoval: A. Mathia

								   Štefan  G r m a n
								   generálny riaditeľ
							       sekcie vládnej legislatívy